Slovenský hokejista Matúš Sukeľ sa dlhšiu dobu v drese tímu HC Verva Litvínov nepredstaví. Kapitán mužstva sa v piatkovom stretnutí českej najvyššej súťaže proti Vítkoviciam zranil a čaká ho bližšie nešpecifikovaná operácia.
Sukeľ odštartoval sezónu dobre, v jedenástich dueloch nazbieral štyri góly a tri asistencie. "Matúš nám bude určite chýbať. Bol jedným z vodcov tímu," povedal podľa idnes.cz tréner Litvínova Karel Mlejnek. "Žlto-čiernym" patrí po víkende 2. priečka v tabuľke, o bod za Pardubicami.
Tanec? To nie je len tak! Pozrite si tiež, ako Dominika Rošková z Let's Dance vyzvŕtala ProfiCHECKa: